《潘延之挽词》
宋代·洪刍

肥遁攀巢许，幽光烛斗牛。长公辞汉世，孺子隐南州。

闭户荒三径，紬书综九流。欲寻高士传，端向古人求。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。